CELEX: 32021D1802
Language: fi
Date: 2021-06-10 00:00:00
Title: Komission päätös (Euratom) 2021/1802, annettu 10 päivänä kesäkuuta 2021, Euroopan atomienergiayhteisön perustamissopimuksen 83 artiklan nojalla. Seuraavassa esitetään päätöksen keskeiset säännökset, sen rajoittamatta itse päätöksen koko vaikutusta (tiedoksiannettu numerolla C(2021) 3889)

12.10.2021   
               
               
                  FI
               
               
                  Euroopan unionin virallinen lehti
               
               
                  L 362/1
               
            
         KOMISSION PÄÄTÖS (Euratom) 2021/1802,
         annettu 10 päivänä kesäkuuta 2021,
         Euroopan atomienergiayhteisön perustamissopimuksen 83 artiklan nojalla. Seuraavassa esitetään päätöksen keskeiset säännökset, sen rajoittamatta itse päätöksen koko vaikutusta
         
            
               (tiedoksiannettu numerolla C(2021) 3889)
            
         
         
            
         Tämä päätös on osoitettu kansalliselle ydintutkimuskeskukselle (Instituto Superior Técnico, Campus Tecnológico e Nuclear – CTN, Portugali), ja siitä ilmoitettiin CTN:lle 10 päivänä kesäkuuta 2021.
         
            1 artikla
            
               1.   Kansallinen ydintutkimuskeskus (Instituto Superior Técnico, Campus Tecnológico e Nuclear – CTN) on rikkonut Euratomin perustamissopimuksen 78 artiklan ensimmäisen kohdan määräyksiä sekä Euratomin ydinmateriaalivalvonnan soveltamisesta 8 päivänä helmikuuta 2005 annetun komission asetuksen (Euratom) N:o 302/2005 (1) 3 ja 4 artiklan säännöksiä, koska se ei ole toimittanut komissiolle ajoissa täsmällistä ja täydellistä ilmoitusta teknisistä perustiedoista.
            
            
               2.   Kansallinen ydintutkimuskeskus (Instituto Superior Técnico, Campus Tecnológico e Nuclear – CTN) on rikkonut Euratomin perustamissopimuksen 79 artiklan määräyksiä sekä Euratomin ydinmateriaalivalvonnan soveltamisesta annetun asetuksen (Euratom) N:o 302/2005 7, 8 ja 9 artiklan säännöksiä, koska se ei ole ottanut käyttöön ja pitänyt yllä luotettavaa kirjanpitojärjestelmää, jonka avulla voidaan antaa tiedoksi täydellinen varastolistaus ydinmateriaaleista.
            
         
         
            2 artikla
            
               1.   Komissio antaa varoituksen kansalliselle ydintutkimuskeskukselle (Instituto Superior Técnico, Campus Tecnológico e Nuclear – CTN).
            
            
               2.   Varoitus annetaan siinä käsityksessä, että 1 artiklassa luetellut puutteet korjataan mahdollisimman pian.
            
            
               3.   Komissio arvioi 3 artiklassa tarkoitetun kertomuksen ja itse toimittamansa todentamisen perusteella, kuinka CTN on noudattanut 2 kohdassa asetettuja vaatimuksia.
            
         
         
            3 artikla
            CTN:n on toimitettava komissiolle kolmen kuukauden kuluessa tämän päätöksen antamispäivästä kertomus, jossa kuvataan toimenpiteet, jotka on toteutettu 1 artiklassa lueteltujen puutteiden korjaamiseksi. CTN:n on toteutettava toimenpiteitä, joilla estetään vastaavat tapahtumat tulevaisuudessa.
         
         
            4 artikla
            
               1.   Tämä päätös on osoitettu kansalliselle ydintutkimuskeskukselle (Instituto Superior Técnico, Campus Tecnológico e Nuclear – CTN, Portugali).
            
            
               2.   Tämä päätös annetaan tiedoksi Portugalin tasavallalle.
            
         
         
            Tehty Brysselissä 10 päivänä kesäkuuta 2021.
            
                
            
         
         
            (1)  EUVL L 5, 28.2.2005, s. 1.